অখিল গগৈৰ জন্ম হৈছিল ১৯৭৬ চনৰ ১ মাৰ্চ তাৰিখে যোৰহাট জিলাৰ চেলেঙহাটৰ লুখুৰাসন গাঁৱত। ১৯৯৩ চনৰ পৰা ১৯৯৬ চনৰ সময়ছোৱাত তেওঁ গুৱাহাটীৰ কটন মহাবিদ্যালয়ত অসমীয়া সাহিত্যৰ ছাত্ৰ আছিল। তেওঁ মহাবিদ্যালয়খনৰ ছাত্ৰ একতা সভাৰ সাধাৰণ সম্পাদক হিচাপে একেৰাহে দুবাৰ নিৰ্বাচিত হৈছিল। ইয়াৰ পিছতেই গগৈয়ে নক্সালবাদী নেতা সন্তোষ ৰাণা নেতৃত্বাধীন "চিপিআই-এমএল-পিচিচি"("CPI-ML-PCC")"-"ৰ গণ-সংগঠন("mass organisation") "ইউনাইটেড ৰিভ'লুছ'নেৰী মুভমেন্ট কাউন্সিল অৱ আসাম"("United Revolutionary Movement Council of Assam")-ত যোগ দিছিল। অৱশ্যে, নব্বৈ দশকৰ শেষলৈ তেওঁ ৰাণাৰ পৰা আতঁৰি আহে আৰু নতুন পদাতিক নামৰ আলোচনীখনৰ সম্পাদক হিচাপে আত্মনিয়োগ কৰে। ড° হীৰেন গোহাঁইৰ তত্বাৱধানত প্ৰকাশিত নতুন পদাতিক অসমীয়া ভাষাৰ স্বাধীন মাৰ্ক্সবাদী ধ্যান-ধাৰণাৰ আলোচনী। অখিল গগৈ সম্প্ৰতি গুৱাহাটী নিবাসী আৰু তেওঁ পত্নী আৰু এগৰাকী পুত্ৰ আছে।

প্ৰাৰম্ভিক জীৱন
শেহতীয়া কাৰ্য্যকলাপ
দুৰ্নীতিৰ বিৰুদ্ধে সংগ্ৰাম
লগতে চাওক